James Gang

Οι James Gang ήταν αμερικάνικο συγκρότημα της ροκ μουσικής, το οποίο σχηματίστηκε το 1966 στο Κλίβελαντ του Οχάιο. Γνώρισαν επιτυχία με τα σινγκλ "Funk # 49", "Walk Away" και "Must Be Love", ενώ πέρασαν από την σύνθεση τους οι κιθαρίστες Τζο Γουόλς και Τόμι Μπόλιν πριν ενταχθούν στους Eagles και τους Deep Purple, αντίστοιχα.

 Βιογραφία 
Οι James Gang σχηματίστηκαν το 1966 από το ντράμερ και τραγουδιστή Τζιμ Φοξ, τους κιθαρίστες Γκρεγκ Γκραντίλο και Ρόνι Σίλβερμαν, τον μπασίστα και τραγουδιστή Τομ Κρις και τον κιμπορντίστα και τραγουδιστή Φιλ Τζιαλομπάρντο. Ο Γκραντίλο αντικαταστάθηκε από τον Ντένις Τσάντλερ και στην συνέχεια από τον Γκλεν Σουόρτζ, ενώ την δεύτερη κιθάρα ανέλαβε ο Μπιλ Γιέριτς. Τελικά, το 1968 ο Τζο Γουόλς πήρε την θέση του Σουόρτζ και ο Σίλβερμαν επέστρεψε, μέχρι το τέλος της χρονιάς, όταν και οι James Gang συνέχισαν ως τρίο με τους Γουόλς, Κρις και Φοξ να αποτελούν την σύνθεση τους.

Στις 29 Μαρτίου 1969, κυκλοφόρησε ο πρώτος τους δίσκος με τίτλο "Yer' Album" σε παραγωγή του Μπιλ Ζίμτσικ, ανεβαίνοντας στο Top-100 του Billboard.James Gang, The* - Yer' Album (Vinyl, LP, Album) at Discogs Το άλμπουμ περιείχε διασκευές στο "Lost Woman" των Yardbirds και το "Bluebird" του Στίβεν Στιλς και για την προώθηση του, το συγκρότημα περιόδευσε στην Ευρώπη ανοίγοντας τις εμφανίσεις των The Who.History - The Who

Ο μπασίστας Ντέιλ Πίτερς αντικατέστησε τον Τομ Κρις για τον δεύτερο τους δίσκο, "James Gang Rides Again", ο οποίος ανέβηκε στο αμερικάνικο Top-20.James Gang - Rides Again (album review ) | Sputnikmusic Επίσης, περιείχε την μεγάλη επιτυχία "Funk #49", η οποία ανέβασε κατακόρυφα την δημοτικότητα τους.James Gang - Funk #49 - YouTube

Τον Αύγουστο του 1971, κυκλοφόρησαν το "Thirds", φθάνοντας στο # 27 των τσαρτ της πατρίδας τους.Thirds - James Gang | Songs, Reviews, Credits, Awards | Allmusic Ο Γουόλς αποχώρησε μετά τις ηχογραφήσεις του δίσκου "James Gang Live in Concert" στο "Carnegie Hall" της Νέας Υόρκης, άλμπουμ που περιείχε την διασκευή τους στο "You're Gonna Need Me" του Άλμπερτ Κινγκ.James Gang - Live In Concert (Vinyl, LP, Album) at Discogs

Στο συγκρότημα εντάχθηκε ο τραγουδιστής Ρόι Κένερ και ο Καναδός κιθαρίστας Ντόμινικ Τροϊάνο, κυκλοφορώντας το "Straight Shooter" τον Ιούλιο και το "Passin' Thru" τον Οκτώβριο του 1972.James Gang - Straight Shooter/Passin' Thru CD Album Τα συγκεκριμένα άλμπουμ γνώρισαν μικρότερη επιτυχία σε σχέση με τους προκατόχους τους, φθάνοντας στο # 58 και το # 72, αντίστοιχα.

Το 1973, την σύνθεση των Κένερ, Πίτερς και Φοξ συμπλήρωσε ο πρώην κιθαρίστας των Zephyr, Τόμι Μπόλιν, ηχογραφώντας μαζί τους το "Bang", χωρίς να καταφέρουν για πρώτη φορά στην μέχρι τότε καριέρα τους να μπουν στο Top-100 του Billboard.Bang - James Gang | Songs, Reviews, Credits, Awards | Allmusic Ακολούθησε το "Miami" τον Ιούλιο του 1974,James Gang - Miami CD Album - CD Universe πριν ο Μπόλιν αποχωρήσει για να πάρει την θέση του Ρίτσι Μπλάκμορ στους Deep Purple.1975 Tommy Bolin interview - Deep-Purple.net

Μαζί με τον Μπόλιν αποχώρησε και ο Ρόι Κένερ, με τους κιθαρίστες Ρίτσαρντ Σακ και Μπάμπα Κιθ να παίρνουν την θέση τους για το άλμπουμ "Newborn", το οποίο κυκλοφόρησε στις 5 Μαΐου 1975.Newborn - Record Collector Magazine Στην συνέχεια, ο κιθαρίστας Μπομπ Γουέμπ και ο κιμπορντίστας Φιλ Τζιαλομπάρντο πλαισίωσαν τους Πίτερς και Φοξ, ηχογραφώντας τον δίσκο "Jesse Come Home",James Gang Jesse Come Home (LP)- Spirit of Metal χωρίς να πλησιάσουν την επιτυχία των αρχών της δεκαετίας του '70, με αποτέλεσμα να διαλυθούν το 1977.

Η κλασική σύνθεση του συγκροτήματος, αποτελούμενη από τους Γουόλς, Πίτερς και Φοξ, επανενώθηκε για μία εμφάνιση κατά την προεκλογική ομιλία του Μπιλ Κλίντον στο Κλίβελαντ, στις 4 Νοεμβρίου 1996. Επίσης, έδωσαν ακόμη μία συναυλία το 1998 στο "The Drew Carey Show" και τρεις συναυλίες τον Φεβρουάριο του 2001. Επίσης, το 2005 επανενώθηκαν για μία σειρά συναυλιών στην περιοχή του Κλίβελαντ και την επόμενη χρονιά περιόδευσαν στις Ηνωμένες Πολιτείες, με τις τραγουδίστριες Τζία Τζιαμπέτι, Ρόμπιν Κίρμσε και Στέισι Μίτσελ, όπως και τον κιμπορντίστα Μπιλ Απλμπέρι να τους συνοδεύουν.Joe Walsh Reunites With James Gang: Tour Dates

Τον Μάρτιο του 2012, έγινε γνωστό ότι οι Γουόλς, Φοξ και Πίτερς δούλευαν πάνω σε επανεκτελέσεις των κλασικών κομματιών των James Gang με την βοήθεια του κιμπορντίστα Τζο Βιτάλ και του κιθαρίστα Μάικλ Στάνλεϊ.Joe Walsh Resurrects The James Gang With New Recording Sessions

 Δισκογραφία 
Στούντιο και ζωντανές ηχογραφήσεις
ΈτοςΔίσκοςΗΠΑJames Gang | Awards | AllMusic  1969   Yer' Album  83  1970   James Gang Rides Again  20  1971   Thirds  27  1971   James Gang Live in Concert (Live)  24  1972   Straight Shooter  58  1972   Passin' Thru  72  1973   Bang  122  1974   Miami  97  1975   Newborn  109  1976   Jesse Come Home  -

Συλλογές
 The Best Of Featuring Joe Walsh (1973)
 16 Greatest Hits (1973)
 Funk #49 (1997)

Παραπομπές

Πηγές
 James Gang | Music Biography, Streaming Radio and Discography - AllMusic
 The James Gang - ClassicBands.com
 James Gang Discography at Discogs

Κατηγορία:Αμερικανικά hard rock συγκροτήματα
Κατηγορία:Μουσικά συγκροτήματα από το Κλίβελαντ